CELEX: 32012R0298
Language: ro
Date: 2012-04-02 00:00:00
Title: Regulamentul de punere în aplicare (UE) nr. 298/2012 al Comisiei din 2 aprilie 2012 privind clasificarea anumitor mărfuri în Nomenclatura combinată

5.4.2012   
            
            
               RO
            
            
               Jurnalul Oficial al Uniunii Europene
            
            
               L 99/12
            
         REGULAMENTUL DE PUNERE ÎN APLICARE (UE) NR. 298/2012 AL COMISIEI
   din 2 aprilie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, este necesar să se prevadă posibilitatea invocării în continuare de către titular, pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol vestimentar confecționat, fără mâneci, menit să acopere partea superioară a corpului și coborând până sub șolduri. Articolul este compus din trei panouri cusute împreună. Fiecare panou este alcătuit din trei straturi: două straturi exterioare din material textil țesut din fibre sintetice (nailon) și un strat interior, care servește ca protecție împotriva radiațiilor, constituit dintr-un amestec de pudră de antimoniu, pudră de tungsten și un polimer. Cele trei straturi sunt cusute împreună pe toată lungimea marginilor, peste care se aplică o bandă.
                  Cele două panouri anterioare se suprapun în totalitate, stânga peste dreapta. Cele două panouri anterioare sunt fixate una peste alta pe partea din față cu ajutorul a două benzi verticale de tip „velcro”, late și lungi, iar la nivelul umerilor, cu ajutorul a două benzi de tip „velcro”, mai scurte. Partea anterioară se închide în partea dreaptă cu ajutorul a trei catarame. Articolul prezintă o răscroială rotundă în zona gâtului, un buzunar la piept, pe partea stângă, și umeri căptușiți.
                  (îmbrăcăminte de lucru și protecție)
                  (A se vedea fotografiile 659A și 659B) (1)
                  
               
               
                  6211 33 10
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 7(e) de la secțiunea XI, a notei 8 de la capitolul 62, precum și pe baza textelor codurilor NC 6211, 6211 33 și 6211 33 10.
                  Acest articol este conceput pentru a fi purtat ca îmbrăcăminte de protecție împotriva radiațiilor în timpul activităților profesionale care implică raze X. Articolul trebuie considerat drept îmbrăcăminte de lucru, întrucât este conceput pentru a fi purtat exclusiv sau în special pentru a oferi protecție celorlalte straturi de haine și/sau persoanelor cu ocazia desfășurării unor activități industriale, profesionale sau gospodărești (a se vedea, de asemenea, notele explicative din Nomenclatura combinată, capitolul 62, Considerații generale, punctul 4).
                  Costumele de protecție antiradiații sunt incluse la poziția 6210 din secțiunea XI (a se vedea, de asemenea, nota explicativă din Sistemul armonizat referitoare la poziția 6210, punctul 2). Cu toate acestea, având în vedere că articolul nu este confecționat din țesăturile de la pozițiile 5602, 5603, 5903, 5906 sau 5907, se exclude încadrarea la această poziție.
                  Dat fiind aspectul general al articolului, respectiv acela de articol de îmbrăcăminte, precum și forma și materialul textil din care sunt confecționate cele două straturi exterioare, se exclude clasificarea în conformitate cu stratul interior al articolului. Prin urmare, se exclude încadrarea la codul NC 8110 90 00.
                  Prin urmare, articolul trebuie clasificat la codul NC 6211 33 10 ca îmbrăcăminte de lucru.
               
            
         
      
         
      
         (1)  Fotografiile au caracter pur informativ.